Aproape 40.000 de persoane vaccinate în ultimele 24 de ore. Numărul reacțiilor adverse înregistrate.
Aproape 667.000 de români au fost vaccinați cu seruri de la Pfizer și Moderna de la începutul campaniei de vaccinare până în prezent. Iar în ultimele 24 de ore au fost vaccinate 38.807 persoane.
Potrivit datelor puse la dispoziția Comitetului Național de Coordonare a Activităților privind Vaccinarea împotriva COVID-19 (CNCAV) de către Institutul Național de Sănătate Publică (INSP-CNSCBT), prin aplicația Registrul Electronic Național al Vaccinărilor (RENV), care ține evidența vaccinărilor, marți erau vaccinate în total 666.942 de persoane, din care 38.807 doar în ultimele 24 de ore.Cu prima doză de vaccin Pfizer au fost vaccinate 363.330 de persoane, iar cu doza a doua 263.213 persoane. În ceea ce privește serul Moderna, acesta a fost administrat unui număr de 40.399 de persoane.În ultimele 24 de ore nu au fost semnalate reacții adverse ale persoanelor vaccinate cu Moderna, dar au fost înregistrate 47 de reacții adverse ale persoanelor vaccinate cu Pfizer.